PREDSEDA NÁRODNEJ RADY SLOVENSKEJ REPUBLIKY

Číslo: KNR-ODOS-2258/2024-1

****

**673**

ROZHODNUTIE

PREDSEDU NÁRODNEJ RADY SLOVENSKEJ REPUBLIKY

z 9. januára 2025

o neospravedlnení neúčasti poslanca Národnej rady Slovenskej republiky v súvislosti s vykázaním a následným vyvedením z rokovacej sály za mesiac december 2024

**A. K o n š t a t u j e m, že**

1. podľa záznamu o vykázaní a následnom vyvedení poslanca z rokovacej sály bol podľa § 32 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov z rokovania 23. schôdze Národnej rady Slovenskej republiky v mesiaci december 2024 vykázaný a vyvedený z rokovacej sály poslanec Národnej rady Slovenskej republiky

**Igor MATOVIČ** (SLOVENSKO) **dňa 4. decembra 2024**,

2. v súlade s § 32 ods. 6 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **vykázanie z rokovacej sály sa považuje za neospravedlnenú neúčasť na rokovacom dni** **schôdze** Národnej rady Slovenskej republiky,

3. podľa § 7 ods. 3 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov vzhľadom na **vyvedenie poslanca Igora Matoviča z rokovacej sály** na schôdzi Národnej rady Slovenskej republiky v mesiaci december 2024, **stráca poslanec Igor Matovič nárok na dva platy a paušálne náhrady** (§ 2 a 4 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov), ktoré by mu inak patrili na nasledujúce dva mesiace – január 2025 a február 2025;

**B. ž i a d a m**

vedúceho Kancelárie Národnej rady Slovenskej republiky

postupovať podľa § 7 zákona Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov pri vykonaní straty nárokov poslanca Igora Matoviča.

v z. Peter Ž i g a v. r.